Kombinácia liekov na tlak
Dobrý,chcem sa opýtať či môžem brať, Meloxan 15mg keď beriem lieky na tlak ,Agen 0.5 ráno a večer
Dobrý deň,
ďakujeme za Vašu otázku.
Súčasným užívaním liekov Agen a Meloxan je prítomné riziko zníženia antihypertenzívneho účinku Agenu (v závislosti na veľkosti dávky a dĺžky podávania) v dôsledku zníženia vazodilatačného účinku prostaglandínov. Uvedená kombinácia je vhodná, pokiaľ má o nej vedomosť jeden predpisujúci lekár a zvážil prínos liečby a možné riziká z nej vyplývajúce. Zároveň odporúčam priebežne monitorovať hodnoty krvného tlaku. V opačnom prípade je potrebné vhodnosť uvedenej kombinácie s ním dodatočne konzultovať.
Prajem pekný zvyšok dňa.
S pozdravom
PharmDr. Veronika Kiabová